KURZUS: Folyamat- és minőségmenedzsment

MODUL: 2. A minőségügyi rendszer kialakítása és bevezetése

2.1 A minőségügyi rendszer előkészítése

| 2.1 A minőségügyi rendszer előkészítése
Tevékenység Olvassa el a jegyzet 83-90. oldalán található tananyagot. A lecke címével megegyező főcímet a jegyzetben nem talál, mert a minőségügyi rendszer kialakításáról szóló részt kettéosztottuk. Ez a lecke és a következő lecke dolgozza fel a rendszer kialakításának folyamatát, ebben a leckében az előkészítéssel foglalkozunk. A tananyag elsajátításához az alábbiakat javasoljuk: - fogalmazza meg saját szavaival, mit jelent a QFD (Quality Function Deployment = a Minőségi Jellemzők Módszeres Rendszerezése), és jegyezze meg alapelvét, - sorolja fel a QFD lépéseit, - keressen példát egymást erősítő - pozitív korrelációjú- és egymást gyengítő - negatív korrelációjú- műszaki követelményekre (itt, az útmutatóban is talál erre példát a "További információk" című részben), - jegyezze meg a QFD előnyeit és hátrányait, - fogalmazza meg, hogy a minőségbiztosítási funkciókon keresztül hogyan biztosítható a vállalati minőségpolitika megvalósulása, - jegyezze meg, milyen külső és belső tényezők motiválják a minőségbiztosítási rendszer bevezetését egy adott vállalatnál, - jegyezze meg, ki lehet vállalati minőségbiztosítási megbízott, - fogalmazza meg, miért előnyös, ha a minőségbiztosítási rendszer kialakításában külső szakértő(k ) is részt vesz(nek). Követelmények Ön akkor sajátította el megfelelően a tananyagot, ha - felsorolásból ki tudja választani a QFD alapelvét, - felsorolásból ki tudja választani a QFD lépéseit, - felsorolásból ki tudja választani a QFD előnyeit és hátrányait, - a minőségbiztosítási funkciók és a minőségpolitika megvalósításának összefüggésére vonatkozó állításokról el tudja dönteni, hogy azok igazak vagy hamisak, - felsorolásból ki tudja választani, mely tényezők motiválják a minőségbiztosítási rendszer bevezetését egy adott vállalatnál, - a vállalati minőségbiztosítási megbízott személyére vonatkozó állításokról el tudja dönteni, hogy azok igazak vagy hamisak, - felsorolásból ki tudja választani, miért előnyös, ha a minőségbiztosítási rendszer kialakításában külső szakértő is részt vesz.
További információk a tananyaghoz
Nézzünk példát olyan műszaki követelményekre, amelyek között pozitív, illetve negatív korreláció van. Negatív korreláció: - Az autóvásárlók olyan autót szeretnének, amelyik nagy teljesítményű, de kis fogyasztású. - Az autó belső tere legyen tágas és kényelmes, de kívülről legyen kicsi, hogy könnyű legyen vele parkolni. Pozitív korreláció: - A TV képernyője legyen minél nagyobb, de a TV legyen olcsó. Ezek a követelmények a plazma TV-k és az LCD TV-k összehasonlítása esetében teljesülnek, mert a nagyobb képernyő (adott képernyő-felbontás mellett) plazma TV esetén gazdaságosabban előállítható, mint az LCD. Kis plazmaképernyőt viszont drágább gyártani, mint kis LCD-t. (Ezért nincs pl. plazma TV 68 cm-es képátlóval.)

| Önellenőrző kérdések
1. Jelölje meg az alábbiak közül a QFD alapelvét!
| A vevő elvárásainak a gyártás minden fázisában nagyobb fontosságot kell tulajdonítani, mint a tervezőmérnökök megvalósításra vonatkozó elképzeléseinek.
| A termékfejlesztés valamennyi tevékenységét a tervezők szemszögéből kell értelmezni.
| A termékfejlesztés során minden, a gyártandó termékre vonatkozó vevői igényt figyelembe kell venni.
| A vevői elvárások műszaki jellemzőkké való alakítása úgy valósítható meg, hogy egy vevői elvárásnak egy műszaki jellemző fog megfelelni.
2. Jelölje meg az alábbiak közül a QFD lépéseit!
| A jelenlegi termék vizsgálata.
| A vevői igények szűrése.
| Konkurenciaelemzés.
| A vevők lehetséges reakcióinak vizsgálata.
| A vevői igények rangsorolása.
| A vevői igények műszaki jellemzőkké alakítása.
3. Jelölje meg az alábbiak közül a QFD előnyeit!
| Szisztematikus felépítés.
| Általánosan használható a minőségtervezésben érdekelt valamennyi vállalat esetén.
| A szakemberek teamjeiben folytatott vita kevéssé idő-és költségigényes.
| A "minőség-ház" formátumú ábrázolás minden terméknél viszonylag egyszerű.
| A termék tulajdonságai jól megfeleltethetők a vevő követelményeinek.
| A vállalati erőforrások a vevő által igényelt funkciókra és jellemzőkre koncentrálódnak.
4. Döntse el, hogy az alábbi mondat tagmondatai igazak vagy hamisak, illetve, hogy van-e összefüggés a tagmondatok között!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
Az egyes minőségbiztosítási funkciókat a tervezéstől a gyártáson át a szerviztevékenységig össze kell kapcsolni, mert a minőségpolitika csak úgy megvalósítható, ha a minőségbiztosítás minden tevékenységre megvalósul. |
A | B | C | D | E
5. Jelölje meg, az alábbiak közül mely tényezők motiválják a minőségbiztosítási rendszer bevezetését egy adott vállalatnál!
| A vevők többsége megköveteli a gyártóktól a minőségügyi tanúsítvány meglétét.
| A belső szabályozási rendszer áttekinthetővé tételének igénye.
| A vevői igények megismerésének lehetősége.
| A törvényi szabályozás.
6. Jelölje meg, hogy az alábbi állítás igaz vagy hamis!
A vállalati minőségbiztosítási megbízottnak a felső vezetés tagjának kell lennie. |
7. Miért előnyös, ha a minőségbiztosítási rendszer kialakításában külső szakértő is részt vesz?
| Azért, mert ismeri a tanúsító testületek igényeit és szokásait.
| Azért, mert megmondja, hogyan kell a hiányosságokat kiküszöbölni.
| Külső szemlélőként jobban átlátja a hibás vállalati gyakorlatot.
| Helyettesíti a vállalati szakemberek hozzáértését.