KURZUS: Folyamat- és minőségmenedzsment

MODUL: 2. A minőségügyi rendszer kialakítása és bevezetése

2.6 A minőség költsége

| 2.6 A minőség költsége
Tevékenység Olvassa el a jegyzet 132-136. oldalán található tananyagot. A tananyag elsajátításához az alábbiakat javasoljuk: A lecke két, minőségi költségekkel kapcsolatos modellt tárgyal: a megelőzési- értékelési- hibaköltség modellt, és a folyamat-költség modellt. A megelőzési- értékelési- hibaköltség modellel kapcsolatban: - sorolja fel a minőséggel kapcsolatos költségek négy csoportját, - olvassa át az egyes költségfajták tételes felsorolását, próbálja meg az egyes tételeket a költségfajtákhoz kötni. (Figyelje meg, hogy a megelőzési költségek a gyártás előtti tevékenységekhez köthetők, az értékelési költségek a méréshez, ellenőrzéshez kapcsolódnak, a belső hibaköltségek a gyártás során lépnek fel, a külső hibaköltségek pedig az értékesítés után jelentkeznek.) - fogalmazza meg, milyen összefüggés van a megelőzési költségek és a hibaköltségek között. A folyamat-költség modellel kapcsolatban: - fogalmazza meg a modell alapelvét, - sorolja fel és állítsa sorrendbe a modell végrehajtásának lépéseit (folyamatábra készítése, költségfelosztás, veszteségek feltárása, veszteségek rangsorolása, javaslattétel a veszteségek csökkentésére), - fogalmazza meg egy-egy mondattal az egyes lépések lényegét. Követelmények Ön akkor sajátította el megfelelően a tananyagot, ha - felsorolásból ki tudja választani a minőséggel kapcsolatos költségek négy csoportját, - az egyes költség-tételeket párosítani tudja a költségfajtákhoz, - a megelőzési költségek és a hibaköltségek összefüggésére vonatkozó állításokról el tudja dönteni, hogy azok igazak vagy hamisak, - felsorolásból ki tudja választani a folyamat-költség modell alapelvét, - sorrendbe tudja állítani a folyamat-költség modell végrehajtásának lépéseit - folyamat-költség modellre vonatkozó állításról el tudja dönteni, hogy az igaz vagy hamis.

| Önellenőrző kérdések
1. Jelölje meg az alábbiak közül a minőséggel kapcsolatos költségek négy csoportját!
| Megelőzési költségek.
| Értékelési költségek.
| Belső hibaköltségek.
| Beszerzési költségek.
| Értékesítési költségek.
| Külső hibaköltségek.
2. Jelölje meg, hogy az alábbiak közül melyik költségfajtába tartozik a rossz tervezésből származó költség!
| Megelőzési költségek.
| Értékelési költségek.
| Belső hibaköltségek.
| Külső hibaköltségek.
3. Jelölje meg, hogy az alábbiak közül melyik költségfajtába tartozik garanciális igényekből származó költség!
| Megelőzési költségek.
| Értékelési költségek.
| Belső hibaköltségek.
| Külső hibaköltségek.
4. Jelölje meg, hogy az alábbiak közül melyik költségfajtába tartozik a gyártásközi ellenőrzésből származó költség!
| Megelőzési költségek.
| Értékelési költségek.
| Belső hibaköltségek.
| Külső hibaköltségek.
5. Jelölje meg, hogy az alábbiak közül melyik költségfajtába tartozik a minőségügyi képzésből származó költség!
| Megelőzési költségek.
| Értékelési költségek.
| Belső hibaköltségek.
| Külső hibaköltségek.
6. Jelölje meg az alábbiak közül az igaz állítást!
| A megelőzési költségek csökkenése a hibaköltségek részarányának csökkenését is eredményezi.
| A megelőzési költségek növekedése a hibaköltségek részarányának csökkenését eredményezi.
| A hibaköltségek növekedése a megelőzési költségek növekedését eredményezi.
| A hibaköltségek a megelőzési költségeknek általában a 20%-át teszik ki.
7. Jelölje meg az alábbiak közül a folyamat-költség modell alapelvét!
| Az egyes tevékenységek költségeit költségbecslési eljárással határozza meg.
| Az egyes tevékenységek költségeit költségnemenként részletesen elemzi.
| Az egyes tevékenységek költségeit a folyamatra összesítve részletesen elemzi.
8. Állítsa sorrendbe a folyamat-költség modell végrehajtásának lépéseit!
1. 2. 3. 4. 5. |  |
9. Döntse el, hogy a folyamat-költség modellre vonatkozó alábbi állítás igaz vagy hamis!
A költségfelosztás az jelenti, hogy a bérköltségeket felosztják a tevékenységre fordított becsült idők alapján, a nem bér jellegű költségeket pedig három kategóriára osztják. |