KURZUS: Folyamat- és minőségmenedzsment

MODUL: 1. A minőségbiztosítás kialakulása. Az ISO 9000 szabvány

1.4 Az ISO 9000-es szabványrendszer

| 1.4 Az ISO 9000-es szabványrendszer
Tevékenység Olvassa el a jegyzet 49-58. oldalán található tananyagot. A tananyag elsajátításához az alábbiakat javasoljuk: - gyűjtse össze az ISO 9000-es szabványrendszer jellemzőit az alábbiak szerint: : milyen jellegű előírásokat tartalmaz (rendszerre, vagy termékre vonatkozókat?, általánosakat vagy konkrétakat?) : hogyan oldható meg a kialakított minőségügyi rendszer tanúsítása? : mennyi időre érvényes a tanúsítvány? - jegyezze meg, miért előnyös a tanúsítvány megléte a szervezet számára, - fogalmazza meg saját szavaival, hogy mit értünk az egyes minőségbiztosítási alapelveken, - fogalmazza meg, hogyan hatnak a vevői követelmények a szervezetekben végzett munkára, - jegyezze meg, hogy az ISO 9000 melyik minőségirányítási szemléletet (folyamat-, vagy rendszerszemléletű megközelítés) támogatja - fogalmazza meg saját szavaival, mit tartalmaznak az egyes minőségügyi dokumentumok (minőségirányítási kézikönyv, minőségterv, útmutató, előírás, munkautasítások, feljegyzések), - jegyezze meg azt a négy alapvető kérdést, amelyet tisztázni kell a folyamatok értékelésekor, - fogalmazza meg, mit értünk audit alatt, - jegyezze meg, mit értünk első, második és harmadik fél által végzett auditon, - jegyezze meg, ki végzi a minőségirányítási rendszer átvizsgálást, és mi az átvizsgálás célja, -fogalmazza meg, mi az önértékelés célja. Követelmények Ön akkor sajátította el megfelelően a tananyagot, ha - felsorolásból ki tudja választani az ISO 9000-es szabványrendszer jellemzőit, - felsorolásból ki tudja választani, miért előnyös a tanúsítvány megléte a szervezet számára, - felsorolásból ki tudja választani, mit értünk az egyes minőségbiztosítási alapelveken, - a vevői követelményekre vonatkozó állításokról el tudja dönteni, hogy azok igazak vagy hamisak, - az ISO 9000-re, és a rendszerszemléletű, illetve folyamatszemléletű megközelítésre vonatkozó állításokról el tudja dönteni, hogy azok igazak vagy hamisak, - az egyes minőségügyi dokumentumokhoz párosítani tudja azok tartalmát, - felsorolásból ki tudja választani azt a négy alapvető kérdést, amelyet tisztázni kell a folyamatok értékelésekor, - felsorolásból ki tudja választani az audit célját, - felsorolásból ki tudja választani, mit értünk első, második és harmadik fél által végzett auditon, - felsorolásból ki tudja választani, ki végzi a minőségirányítási rendszer átvizsgálását - az önértékelés céljára vonatkozó állításokról el tudja dönteni, hogy azok igazak vagy hamisak,

| Önellenőrző kérdések
1. Jelölje meg az alábbiak közül az ISO 9000 szabvány jellemzőit!
| Az ISO 9000 a termékekkel kapcsolatban fogalmaz meg minőségi előírásokat.
| Az ISO 9000 előírásai általános követelményeket fogalmaznak meg.
| Az ISO 9000-es szerint kialakított minőségügyi rendszer harmadik fél, tanúsító szervezetek által tanúsíttatható.
| A tanúsítvány általában fél évre érvényes.
2. Miért előnyös a minőségügyi tanúsítvány megléte a szervezet számára?
| Azért, mert erősíti a szervezet piaci pozícióit.
| Azért, mert egyes esetekben a megrendelés elnyerésének feltétele lehet.
| Azért, mert a következő auditig biztosítja a zavartalan működés feltételeit.
3. Mit értünk a minőségirányítási rendszerben folyamatszemléletű megközelítés alatt?
| A kívánt eredményt hatékonyabban lehet elérni, ha a tevékenységeket és a velük kapcsolatos erőforrásokat folyamatként irányítják.
| Az egymással összefüggő folyamatok rendszerként való azonosítása, megértése és irányítása hozzájárul ahhoz, hogy a szervezet eredményesen és hatékonyan valósítsa meg céljait.
| A szervezet teljes működésének átfogó, folyamatos fejlesztése legyen a szervezet állandó célja.
4. Mit értünk vevőközpontúság alatt?
| A szervezeteknek ismerniük és teljesíteniük kell a vevők által támasztott követelményeket.
| A szervezet működésének módját a vevők határozzák meg.
| A vezetők olyan környezetet hoznak létre, amelyben a vevők teljes mértékben részt vehetnek a szervezet céljainak kitűzésében.
| A vezetők tevékenységét a vevők véleménye határozza meg.
5. Döntse el, hogy az alábbi állítás igaz vagy hamis, illetve, hogy van-e összefüggés a tagmondatok között!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
A minőségirányítási rendszer arra ösztönzi a szervezeteket, hogy elemezzék a vevői követelményeket, mert ezen követelmények alapján határozzák meg azokat a folyamatokat, amelyek hozzájárulnak a vevő számára elfogadható termék előállításához. |
A | B | C | D | E
6. Döntse el, hogy az alábbi állítás igaz vagy hamis!
Az ISO 9000 a rendszerszemléletű minőségirányítás rendszert támogatja. |
7. Az alábbi dokumentumok közül melyikre igaz a következő: "Azt írja le, hogy miképpen alkalmazzák a minőségirányítási rendszert egy konkrét termékre, projektre, vagy szerződésre."?
| A minőségirányítási kézikönyvre.
| A minőségtervre.
| Az útmutatóra.
| A feljegyzésekre.
8. Az alábbi dokumentumok közül melyikre igaz a következő: "Belsőleg és külsőleg összehangolt információt tartalmaz a szervezet minőségirányítási rendszeréről."?
| A minőségirányítási kézikönyvre.
| A minőségtervre.
| Az útmutatóra.
| A feljegyzésekre.
9. Jelölje meg azt a négy alapvető kérdést, amelyet tisztázni kell a folyamatok értékelésekor!
| Meghatározták-e és megfelelően leírták-e a folyamatot?
| Kiosztották-e a felelősségi köröket?
| Megvizsgálták-e mennyire összetett a folyamat?
| Bevezették-e és fenntartják-e az eljárásokat?
| A munkatársak ismerik-e a folyamat leírását?
| Alkalmas-e a folyamat a szükséges eredmények eléréséhez?
10. Jelölje meg az alábbiak közül az audit célját!
| Az audit célja, hogy meghatározzák a minőségirányítási rendszer követelményeinek való megfelelés mértékét.
| Az audit célja, hogy kialakítsa a minőségirányítási rendszert.
| Az audit célja, hogy meghatározzák a minőségirányítási rendszer továbbfejlesztésének lehetőségeit.
| Az audit célja, hogy megvizsgálják, mennyiben felel meg a vevők követelményeinek a minőségirányítási rendszer.
11. Jelölje meg, hogy mit értünk első fél által végzett auditon!
| Külső, független szervezetek által végzett audit.
| A szervezet, vagy az ő megbízásából végzett audit.
| A szervezet vevői, vagy azok megbízásából más személyek által végzett audit.
12. Jelölje meg, hogy mit értünk harmadik fél által végzett auditon!
| Külső, független szervezetek által végzett audit.
| A szervezet, vagy az ő megbízásából végzett audit.
| A szervezet vevői, vagy azok megbízásából más személyek által végzett audit.
13. Jelölje meg, ki végzi a minőségirányítási rendszer átvizsgálását!
| Külső, független szervezet.
| A szervezet vevői.
| A szervezet által megbízott személyek.
| A szervezet felső vezetése.
14. Jelölje meg, hogy az alábbi állítás igaz vagy hamis!
Az önértékelés a tevékenységek és az eredmények átfogó és módszeres átvizsgálását jelenti, összehasonlítva ezeket a minőségirányítási rendszerrel. |