KURZUS: Folyamat- és minőségmenedzsment

MODUL: 1. A minőségbiztosítás kialakulása. Az ISO 9000 szabvány

1.5 Az ISO 9001:2000 minőségmenedzsment rendszer

| 1.5 Az ISO 9001:2000 minőségmenedzsment rendszer
Tevékenység Olvassa el a jegyzet 60-77. oldalán található tananyagot. A tananyag elsajátításához az alábbiakat javasoljuk: Ez a lecke a minőségügyi rendszer fő összetevőit elemzi. Fontos, hogy ezeket globálisan is lássa: ne csak a részletekre figyeljen, hanem tanulja meg a rendszer fő elemeit is (a 3.5 fejezet főcímei alapján): - Dokumentálás - A vezetőség felelőssége - Gazdálkodás az erőforrásokkal - Termék és/vagy szolgáltatás előállítása - Mérés, elemzés, fejlesztés Az egyes összetevőket az alábbi részletességgel dolgozza fel: - sorolja fel, melyek azok a folyamatokkal kapcsolatos feltételek, amelyek fontosak a minőségmenedzsment rendszer működése szempontjából, - jegyezze meg, mely hat területre követeli meg a szabvány a dokumentált szabályozás meglétét, - a 3.6 ábra alapján jegyezze meg az egyes dokumentum-szinteket, - fogalmazza meg, mi a vezetőség szerepe a minőségirányítási rendszerben, - jegyezze meg, milyen feladatai vannak a vezetőségnek a minőségügyi rendszerben (a vezetőség felelőssége, érdekelt felek igényei és elvárásai, minőségpolitika, felelősség, hatáskör és kommunikáció, vezetőségi átvizsgálás), és fogalmazza meg egy-egy mondatban ezek tartalmát, - jegyezze meg, milyen tényezői vannak az erőforrásokkal történő gazdálkodásnak (emberi erőforrások, infrastruktúra, beszállítók és partnerek, természeti erőforrások, pénzügyek), és fogalmazza meg egy-egy mondatban, milyen szerepük van ezeknek a minőségbiztosítási rendszerben, - fogalmazza meg, hogy a szervezetnek milyen fontos feladatai vannak a folyamatokkal kapcsolatban (3.5.5 rész, "Általános követelmények" alfejezet), - jegyezze meg, milyen elemei vannak a "termék és/vagy szolgáltatás előállítása" területnek (értékesítési folyamat, tervezés és/vagy fejlesztés, beszerzés, termelési és szolgáltatási műveletek, megfigyelő- és mérőeszközök kezelése), és fogalmazza meg egy-egy gondolattal ezek tartalmát, - jegyezze meg, milyen területekre tejed ki a mérés, elemzés és fejlesztés (mérés és megfigyelés, a nem megfelelő termék kezelése, adatok elemzése, fejlesztés) és fogalmazza meg ezek tartalmát egy-egy gondolattal. Követelmények Ön akkor sajátította el megfelelően a tananyagot, ha - felsorolásból ki tudja választani a minőségügyi rendszer fő elemeit, - felsorolásból ki tudja választani azokat a folyamatokkal kapcsolatos feltételeket, amelyek fontosak a minőségmenedzsment rendszer működtetése szempontjából, - felsorolásból ki tudja választani, mely területre követeli meg a szabvány a szervezet részéről a dokumentált szabályozás meglétét, - az egyes dokumentumok megnevezéséhez párosítani tudja a dokumentumok szintjeit, - a vezetőség minőségirányítási rendszerben betöltött szerepére vonatkozó állításokról el tudja dönteni, hogy azok igazak vagy hamisak, - felsorolásból ki tudja választani vezetőség minőségügyi rendszerrel kapcsolatos feladatait, - felsorolásból ki tudja választani az erőforrásokkal történő gazdálkodás elemeit, - a szervezet működésének folyamataira vonatkozó állításokról el tudja dönteni, hogy azok igazak vagy hamisak - felsorolásból ki tudja választani a termék/szolgáltatás előállításához köthető területeket - felsorolásból ki tudja választani a mérés, elemzés és a fejlesztés területeit.
További információk a tananyaghoz
A 3.6 ábrához az alábbi kiegészítéseket fűzzük: Minőségügyi kézikönyvből egy darab készül. Tartalmazza a szervezet minőséggel kapcsolatos politikáját és leírja a minőségügyi rendszerét. A kézikönyv vonatkozhat a szervezet összes tevékenységére vagy azok egy részére. A minőségi eljárások a szervezet működését leíró folyamatokat rögzítik. A leírások száma a folyamatok számától függ, ezekből általában legalább húsz készül. A munkautasítások, a mérési- és ellenőrzési- illetve vizsgálati utasítások száma a szabályozott eljárásoktól függően általában néhányszor tíz. Az űrlapok, jegyzőkönyvek, minőségügyi feljegyzések és bizonylatok száma a folyó gyártás naptári bonyolításától, a szükséges igazolások ügyintézésétől függően a több száztól az ezres darabszámig terjedhet.

| Önellenőrző kérdések
1. Jelölje meg az alábbiak közül a minőségügyi rendszer fő elemeit!
| Dokumentálás
| Pénzügyi tervezés
| A vezetőség felelőssége
| Termelés eszközeinek beszerzése
| Gazdálkodás az erőforrásokkal
| Termék és/vagy szolgáltatás előállítása
| Mérés, elemzés, fejlesztés
| A termékek és/vagy szolgáltatások értékesítése
2. Jelölje meg, melyek azok a folyamatokkal kapcsolatos feltételek, amelyek fontosak a minőségmenedzsment rendszer működtetése szempontjából!
| A vezetés szerepének kijelölése a folyamatok meghatározásában.
| A vállalati folyamatok teljes körű feltérképezése.
| A vevők folyamatok meghatározásában játszott szerepének tisztázása.
| A termék, szolgáltatás minőségére ható folyamatok kiválasztása.
| A minőségügyi rendszer eljárásainak meghatározása a folyamatokra alapozva.
3. Jelölje meg, hogy az alábbiak közül mely területre követeli meg a szabvány a szervezet részéről a dokumentált szabályozás meglétét!
| A dokumentumok kezelése
| Minőségügyi feljegyzések kezelése
| Belső auditok
| Harmadik fél által végzett auditok
| A nem megfelelő termékek kezelése
| A vezetőség tevékenysége
| A vevőkkel való kapcsolattartás
| Helyesbítő tevékenységek
| Megelőző intézkedések
4. Az alábbi ábra alapján válaszoljon a kérdésre!
Párosítsa az alábbi dokumentum-megnevezésekhez az egyes szinteket! Írja be a megfelelő számot a mezőkbe! Munkautasítások: Minőségi kézikönyv: Űrlapok, jegyzőkönyvek, dokumentumok: Minőségi eljárások:
5. Döntse el, hogy az alábbi állítás tagmondatai igazak vagy hamisak, illetve, hogy van-e összefüggés a tagmondatok között!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
A felső vezetőségnek olyan környezetet kell kialakítania, hogy az a dolgozók számára motivációt jelentsen a minőségügyi rendszerben való részvételhez, mert így nincs szükség a felső vezetés minőségügyi rendszer iránti elkötelezettségére. |
A | B | C | D | E
6. Jelölje meg az alábbiak közül a vezetőség minőségügyi rendszerrel kapcsolatos feladatait!
| Az érdekelt felek igényeinek és elvárásainak feltárása.
| A minőségpolitika kialakítása.
| A szervezet termékeire, tevékenységeire, folyamataira vonatkozó jogszabályok kidolgozása.
| Felelősség és hatáskörök meghatározása, kommunikáció megszervezése.
| A minőségügyi rendszer vezetőségi átvizsgálása.
| A külső fél által végzett auditok megszervezése.
7. Jelölje meg az alábbiak közül az erőforrásokkal történő gazdálkodás elemeit!
| Emberi erőforrások.
| Infrastruktúra.
| Vevők.
| Beszállítók és partnerek.
| Az auditot végző harmadik fél.
| Természeti erőforrások.
| Pénzügyek.
8. Jelölje meg az alábbiak közül az igaz állításokat!
| A minőségügyi rendszer kiépítése során kulcskérdés a folyamatok megfelelő azonosítása.
| A szervezeteknek ki kell alakítaniuk a termék/szolgáltatás előállításához szükséges folyamatok rendszerét.
| A feladatközpontú szervezeti felépítést nem szabad megszüntetni.
| A folyamatok megfelelő működésének ellenőrzésére nem lehet módszert kidolgozni.
| Célszerű meghatározni minden folyamat megfelelő minőségének kritériumát.
9. Jelölje meg az alábbiak közül a termék/szolgáltatás előállításához köthető területeket!
| Pénzügyi források biztosítása.
| Értékesítési folyamat.
| Tervezés/fejlesztés.
| Beszerzés.
| Termelőeszközök biztosítása.
| Termelési és szolgáltatási műveletek.
| Megfigyelő- és mérőeszközök kezelése.
10. Jelölje meg, hogy az alábbiak közül melyek a mérés, elemzés és a fejlesztés területei!
| Mérés és megfigyelés.
| A nem megfelelő termék kezelése.
| A pénzügyi mutatók elemzése.
| Adatok elemzése.
| Fejlesztés.