KURZUS: Folyamat- és minőségmenedzsment

MODUL: 1. A minőségbiztosítás kialakulása. Az ISO 9000 szabvány

1.2 A minőségbiztosítás szabványai, fejlődésük története

| 1.2 A minőségbiztosítás szabványai, fejlődésük története
Tevékenység Olvassa el a jegyzet 29-36. oldalán található tananyagot. A tananyag elsajátításához az alábbiakat javasoljuk: - jegyezze meg, hogy milyen vállalatokra vonatkozik az ISO 9001, ISO 9002 és ISO 9003 szabvány, - fogalmazza meg az ISO 9000 és az ISO 9004 szabvány célját, - fogalmazza meg, miért alakult ki a minőségügyi rendszerek harmadik (független) fél általi tanúsítása, - jegyezze meg, mi a minőségi kézikönyv célja, - fogalmazza meg, mit értünk auditon, - jegyezze meg, mit értünk a szabvány szerint "termék" alatt. Követelmények Ön akkor sajátította el megfelelően a tananyagot, ha - párosítani tudja egymáshoz az ISO 9001, ISO 9002 és ISO 9003 szabványokat és azokat a vállalattípusokat, amelyekre a szabvány vonatkozik, - felsorolásból ki tudja választani az ISO 9000 és az ISO 9004 szabvány célját, - a minőségügyi rendszerek harmadik fél általi tanúsításának kialakulására vonatkozó állításokról el tudja dönteni, hogy azok igazak vagy hamisak, - felsorolásból ki tudja választani, mit értünk auditon, - felsorolásból ki tudja választani, mit értünk minőségügyi szempontból "termék" alatt.

| Önellenőrző kérdések
1. Párosítsa az egyes vállalattípusokhoz a szabványokat! Írja be a számokat a megfelelő mezőbe! 1: a vállalat maga végzi termékei tervezését, fejlesztését. 2: a vállalat maga biztosítja a termék végellenőrzését. 3: a vállalat kész tervek alapján végzi a gyártást. ISO 9001: ISO 9002: ISO 9003:
2. Jelölje meg az alábbiak közül az igaz állításokat!
| Az ISO 9000 szabvány a ISO 9001, ISO 9002 és ISO 9003 elődje.
| Az ISO 9004 ad részletes tájékoztatást az ISO 9001...9003 használatáról, céljáról.
| Az ISO 9000 leírja, milyen esetben alkalmazandók az ISO 9001...9003 szabványok.
| Az ISO 9004 az ISO 9001...9003-mal együtt jelent meg.
3. Döntse el, hogy az alábbi mondat tagmondatai igazak-e, illetve, hogy van-e összefüggés a tagmondatok között!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
A minőségügyi rendszereknek kialakult a független (harmadik fél által végzett) tanúsítása, mert a minőségügyi rendszerek vevők által történő ellenőrzése egyes esetekben túl sok, és nem mindig szakszerű "vevői" ellenőrzéshez vezetett. |
A | B | C | D | E
4. Jelölje meg, hogy az alábbiak közül mit értünk auditon!
| Annak ellenőrzése, hogy a minőségi kézikönyv megfelel-e szabványnak.
| Annak ellenőrzése, hogy a vállalat a rá vonatkozó szabványt alkalmazza-e a minőségügy területén.
| Annak ellenőrzése, hogy a vállalatnál valóban a minőségi kézikönyvnek megfelelően történik-e minden.
| A minőségügyi rendszer "vevők" által történő ellenőrzése.
5. Jelölje meg, hogy a jelenleg érvényes szabvány szerint mit értünk "termék" alatt!
| Hardver.
| Szoftver.
| Tanácsadás.
| Feldolgozott anyag.
| Oktatás.
| Szolgáltatás.
| Gyártás.