KURZUS: Folyamat- és minőségmenedzsment

MODUL: 2. A minőségügyi rendszer kialakítása és bevezetése

2.5 A minőségügy humán erőforrásai

| 2.5 A minőségügy humán erőforrásai
Tevékenység Olvassa el a jegyzet 122-131. oldalán található tananyagot. A tananyag elsajátításához az alábbiakat javasoljuk: - jegyezze meg, milyen csoportokra, kategóriákra osztja a szabvány egy adott vállalat munkatársait felelősségük és hatáskörük alapján, - gondolja végig, elkülöníthetők- e egymástól az irányítói, a feladatvégzési és az ellenőrzési tevékenységek, - jegyezze meg, milyen típusú felelősségeket nevez meg a szabvány egy adott munkakört betöltő személlyel kapcsolatban, - fogalmazza meg saját szavaival, mit értünk hatáskör alatt, - sorolja fel, a munkaköri leíráson keresztül hogyan lehet elérni, hogy minden, a minőséggel összefüggő tevékenységnek név szerinti felelőse legyen, - tanulmányozza a példaként közölt munkaköri leírást, figyelje meg, milyen módon fogalmazza meg a feladat, felelősség, hatáskör elemeit, - gyűjtse össze, hogy a szabvány szerinti értelemben mi a különbség a képzés és az oktatás között: javasoljuk, hogy készítsen táblázatot a képzés és az oktatás eltérő elemeiről, - jegyezze meg, hogy a személyzet minősítése során milyen kategóriákat kell használni, és fogalmazza meg, mit jelentenek az egyes kategóriák, - sorolja fel, milyen tevékenységeket kell elvégezni a munkatársak minősítésének összegzése és feldolgozása után. Követelmények Ön akkor sajátította el megfelelően a tananyagot, ha - felsorolásból ki tudja választani, milyen csoportokra osztja a szabvány egy adott vállalat munkatársait felelősségük és hatáskörük alapján, - el tudja dönteni, elkülöníthetők- e egymástól az irányítói, a feladatvégzési és az ellenőrzési tevékenységek, - felsorolásból ki tudja választani, milyen típusú felelősségeket nevez meg a szabvány egy adott munkakört betöltő személlyel kapcsolatban, - felsorolásból ki tudja választani, mit értünk hatáskör alatt, - a munkaköri leírásra vonatkozó állításokról el tudja dönteni, hogy igazak vagy hamisak, - a szabvány szerinti értelmezett képzés fogalmára vonatkozó állításokról el tudja dönteni, hogy igazak vagy hamisak, - felsorolásból ki tudja választani, hogy a személyzet minősítése során milyen kategóriákat kell használni, - felsorolásból ki tudja választani, milyen tevékenységeket kell elvégezni a munkatársak minősítésének összegzése és feldolgozása után.

| Önellenőrző kérdések
1. Jelölje meg, milyen csoportokra osztja a szabvány egy adott vállalat munkatársait felelősségük és hatáskörük alapján!
| Beszerzést végző.
| Munkát végző.
| Értékesítést végző.
| Ellenőrzést végző.
| Irányítást végző.
2. Elkülöníthetők- e egymástól az irányítói, a feladatvégzési és az ellenőrzési tevékenységek? Jelölje meg a legmegfelelőbb választ!
| Igen, mert mindegyikhez egyértelműen hozzákapcsolható egy adott munkakör: vezető, dolgozó és ellenőr.
| Nem, mert a dolgozónak ellenőrzési feladatai is vannak.
| Nem, mert az adott tevékenységén belül mindenki végez irányítást, feladat-végrehajtást és ellenőrzést.
3. Jelölje meg, milyen típusú felelősségeket nevez meg a szabvány egy adott munkakört betöltő személlyel kapcsolatban!
| Anyagi felelősség.
| Irányítási felelősség.
| Végrehajtási felelősség.
| Erkölcsi felelősség.
| Anyagi és erkölcsi felelősség kombinációja.
4. Jelölje meg, mit értünk hatáskör alatt!
| A beosztott munkatársaknak való utasításadás lehetősége.
| A feladat teljesítése érdekében a munkakörhöz rendelt jogosultságok összessége.
| A feladat teljesítése érdekében a munkakörhöz rendelt elvégzendő tevékenységek összessége.
| A munkakör betöltéséhez szükséges személyi feltételek összessége.
5. Jelölje meg, hogy az alábbiak közül melyek igazak a munkaköri leírásra!
| A munkaköri leírást névre szólóan ki kell adni.
| Ha egy adott feladatot egy ember nem képes ellátni, akkor azt meg kell osztani.
| A megosztott munkaköri leírásokat névre szólóan kell meghatározni.
| Fizikai dolgozóknál a konkrét tevékenységet nem kell megadni, csak a szakmát kell megnevezni.
6. Jelölje meg, hogy az alábbiak közül mi igaz a szabvány szerint értelmezett képzés fogalmára!
| A képzés időkorlátok közé szorított.
| A képzés során a képző és a képzett személy is aktív.
| A képzés során állandó visszacsatolás van a képző és a képzett személy között.
| A tananyag feldolgozása után a képző nem lehet biztos abban, hogy a képzett személy elsajátította a tananyagot.
| A képzés eredmény-centrikus.
7. Jelölje meg, hogy a személyzet minősítése során milyen kategóriákat kell használni!
| Nem felel meg.
| Éppen hogy megfelel.
| Feltételekkel felel meg.
| Közepesen megfelel.
| Megfelel.
| Jól megfelel.
8. Jelölje meg, milyen tevékenységeket kell elvégezni a munkatársak minősítésének összegzése és feldolgozása után!
| A minősítés eredményéről a minősített munkatársat tájékoztatni kell.
| A minősítő lapot a minősített dolgozónak nem kell aláírnia.
| A minősítés alapján összesítést kell készíteni a szükséges képzésekről.
| Csak a külső képzéseket kell megtervezni.
| Rangsorolni kell a képzési igényeket.
| Számolni kell a munkaerő-mozgással.