KURZUS: Folyamat- és minőségmenedzsment

MODUL: 3 A minőségügyi rendszer fejlesztése

3.4 Hibamentesség, javíthatóság

| 3.4 Hibamentesség, javíthatóság
Tevékenység Olvassa el a jegyzet 177-195. oldalán található tananyagot. A tananyag elsajátításához az alábbiakat javasoljuk: - a tananyagban szereplő képleteket, levezetéseket nem kell tudni a vizsgán, - fogalmazza meg, hogyan lehet meghatározni egy adott elem két meghibásodás közötti hibamentes működésének idejét, - tanulmányozza a 8.2 ábrát az alábbiak szerint: : válasszon ki egy időpontot a vízszintes tengelyen, vetítse fel azt a görbékig, és olvassa le a függőleges tengelyről a hozzá tartozó értéket; : fogalmazza meg, hogy miként értelmezendő a F(t) és R(t) esetén a kapott valószínűség értéke. - tanulmányozza a 8.4 ábrát az alábbiak szerint: : jegyezze meg, hogy az úgynevezett "kádgörbe" I, II és III római számokkal jelölt részei a termék életciklusának mely részét jellemzik, : fogalmazza meg, miért az ábrán láthatónak megfelelő az egyes életciklusokban a görbe alakja, Követelmények Ön akkor sajátította el megfelelően a tananyagot, ha - felsorolásból ki tudja választani, hogyan lehet meghatározni egy adott elem két meghibásodás közötti hibamentes működésének idejét, - a meghibásodási valószínűség eloszlásfüggvényéről és a hibamentes működés eloszlásfüggvényéről le tudja olvasni egy adott időponthoz tartozó értékeket, és a leolvasott értékekhez párosítani tudja azok értelmezését, - a kádgörbe egyes részeihez párosítani tudja a termék jellemző életciklusait.
További információk a tananyaghoz
Az alábbi ábra a jegyzet 8.2 ábrájának értelmezéséhez nyújt segítséget. Kiválasztjuk a termék életciklusának egy adott pontját, a t1 időpontot. Ez azt jelenti, hogy a terméket abban a pillanatban vizsgáljuk, amikor már t1 ideig működött.
A meghibásodás F(t) és a hibamentes működés R(t) görbéi
1. ábra
Az F(t) függvény a meghibásodási valószínűség eloszlásfüggvénye. A t1 időpontban a függvény 0,4.es értéket vesz fel. Ez azt jelenti, hogy a termék t1 időpontig való meghibásodásának valószínűsége 0,4. Az R(t) függvény a hibamentes működés valószínűségi függvénye. A t1 időpontban az R(t) függvény értéke 0,6, azaz a termék a t1 időpontig 0,6-es valószínűséggel hibátlanul működik. Figyelje meg, hogy a két függvény értékének összege minden időpillanatban 1. Ha jól meggondoljuk, ez valóban így kell, hogy legyen, mivel egy adott időpontig a termék vagy meghibásodik (ezt mutatja az F(t)), vagy hibátlanul működik (ennek a valószínűségét adja meg R(t)). A két esemény egyike biztosan igaz a t1 időpontig, tehát a két esemény együtt a biztos eseményt adja, aminek a valószínűsége 1. A görbék menetét (alakját) is alátámasztja a mindennapi tapasztalat. Minél hosszabb ideig működött egy termék, annál nagyobb a meghibásodás valószínűsége, illetve annál kisebb a hibamentes működés valószínűsége.

| Önellenőrző kérdések
1. Jelölje meg, hogyan lehet meghatározni egy adott elem két meghibásodása közötti hibamentes működésének idejét!
| A meghibásodás bekövetkezésének időpontját a termék tulajdonságai alapján előre lehet jelezni.
| A meghibásodás időpontját valószínűségi változónak tekintjük.
| A meghibásodás időpontját az ok-okozati összefüggések elemzése alapján lehet meghatározni.
| A meghibásodás várható időpontját a meghibásodási valószínűség eloszlásfüggvényének és a hibamentes működés eloszlásfüggvényének összege adja.
2. Az alábbi ábra alapján oldja meg a feladatokat!
Olvassa le az ábráról a t1 időponthoz tartozó értékeket, majd írja be azokat a megfelelő mezőbe! Annak a valószínűsége, hogy a termék a t1 időpont előtt meghibásodik:. Annak a valószínűsége, hogy a termék a t1 időpontig hibamentesen működik: .
3. Az alábbi ábra alapján oldja meg a feladatokat!
3/a Jelölje meg, hogy a görbe melyik része jellemzi a korai meghibásodásokat!
| I.
| II.
| III.
3/b Jelölje meg, hogy a görbe melyik része jellemzi az elhasználódás miatti meghibásodásokat!
| I.
| II.
| III.
3/c Jelölje meg, hogy a görbe melyik része jellemzi a véletlen meghibásodásokat!
| I.
| II.
| III.