KURZUS: Folyamat- és minőségmenedzsment

MODUL: 3 A minőségügyi rendszer fejlesztése

3.3 Megbízhatóság-elméleti alapok

| 3.3 Megbízhatóság-elméleti alapok
Tevékenység Olvassa el a jegyzet 172-176. oldalán található tananyagot. A tananyag elsajátításához az alábbiakat javasoljuk: - fogalmazza meg, mit értünk műszaki megbízhatóság alatt, - a 7.2 ábra alapján jegyezze meg, hogyan osztályozhatók a termékek megbízhatósági szempontból, - jegyezze meg, hogyan osztályozhatók a helyreállítható termékek, - tanulmányozza a 7.3 ábrát az alábbiak szerint: : a 179. oldalon levő szöveg alapján fogalmazza meg, mit jelent a két görbe találkozásánál található vonalkázott terület, : jegyezze meg, hogy a görbék segítségével hogyan állapítható meg, hogy egy adott termék milyen valószínűséggel fog meghibásodni, : keressen példát arra, hogy mi lehet az oka egy adott termék esetén a teljesítőképesség csökkenésének, illetve a túlterhelésnek, : fogalmazza meg, hogyan lehetne csökkenteni a két görbe metszeteként kialakuló terület nagyságát (azaz a meghibásodás valószínűségét), Ebben az útmutatóban leírtak alapján jegyezze meg, mit jelent az a gyakorlatban, ha a teljesítőképesség, vagy a terhelés görbéje jobbra vagy balra tolódik, illetve mit jelent az, ha a görbe szélességi terjedelme csökken. Követelmények Ön akkor sajátította el megfelelően a tananyagot, ha - felsorolásból ki tudja választani, mit értünk műszaki megbízhatóság alatt, - felsorolásból ki tudja választani, milyen kategóriákra oszthatók a termékek megbízhatósági szempontból, - ábra alapján el tudja dönteni, hogy a teljesítőképesség-görbe eltolódása milyen hatásnak az eredménye, - ábrák alapján meg tudja határozni, hogy több eset közül melyikben a legnagyobb/legkisebb a termék meghibásodásának valószínűsége.
További információk a tananyaghoz
Az alábbi ábra (amely megfelel a jegyzet 7.3 ábrájának) egy adott termékre ható terhelést és a termék teljesítőképességét ábrázolja.
Az ábra értelmezése a következő: a termékre ható terhelés leggyakoribb értéke μ L nagyságú (azaz a termékre ekkora terhelés hat a legnagyobb valószínűséggel). A terméket ennél kisebb, és ennél nagyobb terhelés is érheti, de kisebb valószínűséggel. Hasonló a helyzet a termék teljesítőképességével. Az elkészült termékek közül a legtöbb μ S nagyságú terhelést tud elviselni (azaz egy elkészült terméknek legnagyobb valószínűséggel ekkora teljesítőképessége, teherbírása). Egyes termékek azonban csak ennél kisebb terhelést képesek elviselni, mások viszont ennél többet is kibírnak. Ha terhelés μ S -nél nagyobb, és éppen egy olyan termékre hat, amelynek teherbírása μ L -nél kisebb, akkor a termék meghibásodhat. Az ábrán a pirossal jelölt rész utal erre. Az a kedvező, ha a két görbének nincs metszéspontja.
Ez azt jelenti, hogy minden termék képes elviselni a feltételezett terhelést. A termékek teljesítőképessége azonban a működés során gyakran csökken (pl. kopás, anyagfáradás miatt). Ez -ha ábrázoljuk a folyamatot- úgy jelenik meg, hogy a teljesítőképesség görbéje balra csúszik, és egy idő után metszi a terhelés görbéjét (azaz előáll az 1. ábrán bemutatott helyzet). A meghibásodás valószínűsége csökkenthető, ha növeljük a termék teljesítőképességét (lásd a következő lapozós könyv), vagy csökkentjük a terhelést.
Kis teljesítőképesség esetén nagy a hiba valószínűsége. | 1/2
Az is csökkentheti a meghibásodás valószínűségét, ha megpróbálunk "egyenletesebb"minőségű terméket gyártani, azaz csökkentjük a teljesítőképesség szórását (lásd következő lapozós könyv!).
A teljesítőképesség széles határok között ingadozik. | 1/2

| Önellenőrző kérdések
1. Jelölje meg, mit értünk az alábbiak közül műszaki megbízhatóság alatt!
| Egy terméknek az a tulajdonsága, amely alkalmassá teszi a felhasználásra.
| Egy terméknek az a képessége, hogy a felhasználás ideje alatt a tervezettnél nagyobb terhelést is el tud viselni.
| Egy terméknek az a képessége, hogy a felhasználás, üzemeltetés meghatározott feltételei mellett megőrzi minőségét.
| Egy terméknek az a képessége, hogy a felhasználás ideje alatt nem csökken a teljesítőképessége.
2. Jelölje meg, hogy az alábbiak közül mely két kategóriára oszthatók a termékek megbízhatósági szempontból!
| Helyreállítható.
| Nem helyreállítható.
| Megbízható.
| Adott feltételek között megbízható.
| Nem megbízható.
3. Jelölje meg, hogy az alábbiak közül mely két kategóriára oszthatók helyreállítható termékek!
| Teljesen nem helyreállítható.
| Teljes mértékben helyreállítható.
| Rövid időn belül helyreállítható.
| Azonnal helyreállítható.
| Számottevő helyreállítási időt igénylő.
4. Az alábbi ábra alapján oldja meg a feladatot!
Egy termék teljesítőképessége (kék színű folytonos vonal) megváltozik. A megváltozott állapotot a szaggatott, vörös színű vonal jelzi.
4/a Hányas számú ábra jelzi a teljesítőképesség növekedését?
| 1.
| 2.
| 3.
| 4.
4/b Hányas számú ábra jelzi azt, hogy a termékek minősége nagyobb szóródást mutat?
| 1.
| 2.
| 3.
| 4.
5. Az alábbi ábra alapján oldja meg a feladatot!
Egy termék teljesítőképessége (kék színű folytonos vonal) megváltozik. A megváltozott állapotot a szaggatott, vörös színű vonal jelzi. Jelölje meg, mire utalhat az alábbiak közül a görbe balra tolódása!
| A termék teljesítőképessége javult.
| A termék teljesítőképessége romlott.
| A termék minősége egyenletesebb lett.
| A termék minősége nagyobb szóródást mutat.
6. Az alábbi ábra alapján oldja meg a feladatot!
6. Jelölje meg, hogy a négy ábra közül melyik szerint a legnagyobb a termék meghibásodásának valószínűsége!
| 1.
| 2.
| 3.
| 4.