KURZUS: Folyamat- és minőségmenedzsment

MODUL: 3 A minőségügyi rendszer fejlesztése

3.1 Folyamatfejlesztési technikák I.

| 3.1 Folyamatfejlesztési technikák I.
Tevékenység Olvassa el a jegyzet 137-146. oldalán található tananyagot. A tananyag elsajátításához az alábbiakat javasoljuk: - fogalmazza meg, mit értünk minőségtechnikán, - jegyezze meg, mit értünk "probléma" alatt a minőségtechnikákkal kapcsolatban, - fogalmazza meg, mit értünk Pareto elven (80:20 szabály) - jegyezze meg, milyen esetben alkalmazható hatékonyan a Lorenz-Pareto diagram, - elemezze a 6.1 ábrán látható diagramot: figyelje meg az adott alkatrész esetén két hiba (a 61.8 mm-es méret és a süllyeszték elcsúszás) okozza a hibák 66%-át, - elemezze a 6.3 ábrán látható diagramot: fogalmazza meg, mi olvasható le a kumulatív görbéről (ehhez talál segítséget itt, a tanulási útmutatóban!), - gyűjtse össze a Pareto-diagram elkészítésének szabályait (problématípusok száma, mérőszám, minta elemszáma, hibafajták sorrendje), - fogalmazza meg, milyen esetekben kell az elkészült Pareto-diagramot tovább finomítani, - fogalmazza meg, mit értünk a hibák súlyozásán, és miért végezzük azt el, - fogalmazza meg az Ishikawa diagram alkalmazásának célját, - jegyezze meg, mit értünk kereszt-korrelációs team-en, - jegyezze meg, mi az Ishikawa diagram hátránya, - sorolja fel az Ishikawa diagram elkészítésének lépéseit, - tanulmányozza a 6.5 ábrát: figyelje meg, milyen konkrét hiba-okok szerepelnek a diagramban, - törekedjen arra, hogy ábra alapján felismerje a Pareto-diagramot és az Ishikawa-diagramot. Követelmények Ön akkor sajátította el megfelelően a tananyagot, ha - felsorolásból ki tudja választani a mit értünk minőségtechnikán, - a minőségtechnikák "probléma" fogalmára vonatkozó állításokról el tudja dönteni, hogy azok igazak vagy hamisak, - felsorolásból ki tudja választani, mit értünk Pareto elven, - a Lorenz-Pareto diagram alkalmazhatóságára vonatkozó állításokról el tudja dönteni, hogy azok igazak vagy hamisak, - a kumulált adatokat ábrázoló diagramról le tudja olvasni a kumulált értékeket, - ábra alapján el tudja dönteni, hogy melyik Pareto-diagramot nem kell tovább finomítani, - a hibák súlyozására vonatkozó állításokról el tudja dönteni, hogy azok igazak vagy hamisak, - az Ishikawa-diagram céljára vonatkozó állításokról el tudja dönteni, hogy azok igazak vagy hamisak, - felsorolásból ki tudja választani a korrelációs team fogalmát, - az Ishikawa-diagram hátrányára vonatkozó állításokról el tudja dönteni, hogy azok igazak vagy hamisak, - sorrendbe tudja állítani az Ishikawa-diagram elkészítésének lépéseit, - ábra alapján felismeri a Pareto-diagramot és az Ishikawa-diagramot.
További információk a tananyaghoz
A Pareto-diagram használata
A Pareto diagram
1. ábra
A Pareto-diagramon feltüntethető a hiba okok kumulatív görbéje is. A vizsgált példában 100 hibás munkadarabot elemeztek. (Emiatt az előfordulás %-os értéke megegyezik a hibás darabok számával: pl. 30 hibás darab az összes hibás darab 30%-a.) Ahogy az ábrán látható, a görbe egyes pontjai az adott hiba okok előfordulási darabszámának összegéből adódnak. A diagramról így könnyen leolvasható, hogy a leggyakrabban előforduló hibák hány %-át adják az összes hibának. Példa: A "C" hiba ok felett 66-os érték szerepel. Ez azt jelenti, hogy az "A", "B" és "C" hibák együttesen a hibák 66%-át adják. A jegyzetben szerepel a Pareto-diagram súlyozásával kapcsolatos kérdés is. A súlyozás során az egyes hibákhoz szorzószámokat rendelünk, aszerint, hogy azok mennyire súlyosak a vevő, vagy a költségek szempontjából. Nézzünk erre egy példát! Az eredeti diagram:
Az eredeti diagram
2. ábra
Az elemzés során az "A" hibához 0,1-es, a "B"-hez 0,5-es, a többihez 1-es szorzót rendelnek. A diagram ezek alapján a következő lesz:
Súlyozott Pareto diagram
3. ábra
Figyelje meg, hogy a vízszintes tengelyen a hiba-okok sorrendje változott!

| Önellenőrző kérdések
1. Jelölje meg, mit értünk az alábbiak közül minőségtechnikán?
| Azokat az eljárásokat, amelyek alkalmasak a hibák korai felismerésére, ismétlődésének megakadályozására.
| Azokat a statisztikai eszközöket, amelyek szemléletesen jelenítik meg az eljárásokat és eredményeket.
| Azokat a statisztikai eszközöket, amelyek alkalmasak a folyamatok szabályozottságának fenntartása.
| Azokat a statisztikai eszközöket, amelyek alkalmasak a hibák keletkezésének megelőzésére.
2. Döntse el, hogy az alábbi állítás igaz vagy hamis!
A minőségtechnikákkal kapcsolatban a "probléma" szó jelenthet negatív értelemben hibát, pozitív értelemben a jelenségek bemutatását. |
3. Jelölje meg, mit értünk Pareto elven!
| Az okok kis hányada okozza a hatások (okozatok) kis részét.
| Az okok kis hányada okozza a hatások (okozatok) nagy részét.
| Az okok nagyobbik hányada okozza a hatások (okozatok) többségét.
| Az okok nagyobbik hányada okozza a hatások (okozatok) 80%-át.
4. Döntse el, hogy az alábbi állítás igaz vagy hamis!
A Lorenz-Pareto diagram akkor alkalmazható hatékonyan, amikor kevés fontos és sok jelentéktelen probléma különválasztása a feladat. |
5. Az alábbi ábra alapján válaszoljon a kérdésre!
5. Olvassa le a diagramról, hogy az A,B,C hiba okok együttesen hány %-át adják a hibáknak. Az értéket írja be a mezőbe! Az A,B,C hiba okok együttesen %-át adják a hibáknak.
6. Az alábbi ábra alapján válaszoljon a kérdésre!
6. Jelölje meg, hogy a fenti négy Pareto-diagram közül melyik az, amelyiket már nem kell finomítani, alkalmas az elemzés elvégzésére!
| 1.
| 2.
| 3.
| 4.
7. Döntse el, hogy az alábbi mondat tagmondatai igazak-e, illetve van-e összefüggés a tagmondatok között!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
A hibák megszüntetésénél a gyakoriság, és nem a hiba súlyossága, a vevőre gyakorolt hatása és a megszüntetés költsége a mértékadó, ezért szokásos a hibák súlyozása. |
A | B | C | D | E
8. Döntse el, hogy az alábbi állítások igazak vagy hamisak!
A hibák súlyozása azt jelenti, hogy súlyozó szorzókat önkényesen állapítanak meg, és ezekkel a hiba okok gyakoriságát megszorozzák. |
A súlyozás hatására a Pareto-diagram nem változik. |
9. Döntse el, hogy az alábbi állítás igaz vagy hamis!
Az Ishikawa diagram egy felmerült jelenség, probléma létrejöttében szerepet játszó okokat keresi, előre meghatározott kategóriák szerinti csoportosításban. |
10. Jelölje meg, mit értünk az Ishikawa diagrammal kapcsolatban korrelációs team-en!
| Az a csoport, amely a diagramot készíti: több területről összeválogatott szakemberekből áll.
| Az a csoport, amely a diagram készítésekor az egyes hiba okok közötti összefüggést (korrelációt) vizsgálja.
| Az a csoport, amely a diagram készítésekor az egyes hiba okok és a költségek közötti összefüggést (korrelációt) vizsgálja.
| Az a csoport, amely a diagram készítésekor az egyes hibák és a vásárlókra gyakorolt hatás közötti összefüggést (korrelációt) vizsgálja.
11. Döntse el, hogy az alábbi állítás igaz vagy hamis!
Az Ishikawa diagram hátránya, hogy csak ötleteket vet fel, a tények, megoldások megállapítása további munkát igényel. |
12. Állítsa sorrendbe az Ishikawa diagram készítésének lépéseit!
1. 2. 3. 4. 5. |  |